15.6.2010 Den Europæiske Unions Tidende L 149/3 KOMMISSIONENS FORORDNING (EU) Nr. 506/2010 af 14. juni 2010 om ændring af bilaget til Rådets forordning (EF) nr. 21/2004 for så vidt angår får og geder, der holdes i zoologiske haver (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 21/2004 af 17. december 2003 om indførelse af en ordning for identifika- tion og registrering af får og geder og om ændring af forord- ning (EF) nr. 1782/2003 og direktiv 92/102/FØF og 64/432/EØF (!), særlig artikel 10, stk. 1, første afsnit, og ud fra følgende betragtninger: (1) — I henhold til artikel 1 i forordning (EF) nr. 21/2004 skal medlemsstaterne indføre en ordning for identifikation og registrering af får og geder efter bestemmelserne i samme forordning. (2) > Formålet med forordning (EF) nr. 21/2004 er at sikre sporbarhed for de enkelte får og geder i hele deres levetid. I henhold til artikel 4, stk. 2, og afsnit A i bilaget til nævnte forordning, skal disse dyr identificeres ved hjælp af synlige identifikationsmærker, f.eks. et øremærke, et mærke på kodebenet eller en tatovering. (3) — De særlige dyresundhedsbestemmelser, der gælder for eksotiske dyr, der holdes i zoologiske haver, findes i Rådets direktiv 92/65/EØF af 13. juli 1992 om dyresund- hedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt speci- fikke fællesskabsbetingelser som omhandlet i bilag A, del I, til direktiv 90/425/EØF (?). I dette direktiv er der også fastsat bestemmelser om identifikation og registrering, hvilket er ensbetydende med, at de fleste får og geder, der holdes i godkendte zoologiske haver, allerede er underlagt krav vedrørende individuel identifikation og sporbarhed. (4) — Langt størstedelen af de får og geder, der holdes i zoolo- giske haver, tilhører eksotiske arter. Det kan imidlertid være praktisk umuligt at anvende synlige identifikations- mærker på dyr, der vises frem i zoologiske haver, da det (1) EUT L 5 af 9.1.2004, s. 8. (?) EFT L 268 af 14.9.1992, s. 54. kan påvirke det autentiske præg ved dyrene, navnlig når det gælder eksotiske arter. (5) — Med henblik på begrænsning af de administrative byrder og under hensyntagen til de særlige forhold, der gør sig gældende for dyr i zoologiske haver, dvs. det meget begrænsede antal berørte dyr og deres særlige udstillings- formål, vil det være hensigtsmæssigt at tillade undtagelser fra særlige elementer vedrørende identifikation i forord- ning (EF) nr. 21/2004, nærmere bestemt kravet om anvendelse af synlige eller elektroniske identifikatorer. (6) — Derfor bør de kompetente myndigheder i medlemssta- terne kunne fritage får og geder, der holdes i og flyttes mellem zoologiske haver, som er godkendt i overens- stemmelse med artikel 13, stk. 2, i direktiv 92/65/EØEF, fra kravet om anvendelse af synlige eller elektroniske identifikatorer, i og med de pågældende dyr allerede kan identificeres og spores individuelt på grundlag af direktivets bestemmelser. Hvis dyrene flyttes til en anden bedrift end en godkendt zoologisk have, skal de identificeres i overensstemmelse med artikel 4, stk. 1, i forordning (EF) nr. 21/2004. (7) — Afsnit A i bilaget til forordning (EF) nr. 21/2004 bør derfor ændres i overensstemmelse hermed. (8 — Foranstaltningerne i denne forordning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET DENNE FORORDNING: Artikel 1 Bilaget til forordning (EF) nr. 21/2004 ændres i overensstem- melse med bilaget til nærværende forordning. Artikel 2 Denne forordning træder i kraft på tyvendedagen efter offent- liggørelsen i Den Europæiske Unions Tidende.